钦定古今图书集成/明伦汇编/氏族典/第036卷 > 《廖用贤尚友录》 > 龙诰
## 钦定古今图书集成/明伦汇编/氏族典/第036卷 > 《廖用贤尚友录》 > 龙诰

按《长沙府志》：“诰，攸县人。正德初进士。知临川县时，东
乡民聚为盗，积岁难平。诰亲往贼所，贼皆罗拜，弃兵
甲愿抚。贼平，陟户部主事，寻升郎中，守庐州府。岁饥，
置义仓以备荒，酌常平济籴诸法。疏闻，上嘉之，著为
令。擢副使参政归。著有《东洲奏议》《庐扬荒政录》。”